Lolland-Falsters Stifts-Tidende, 1836-12-27
Et fuldstændigt Postcomptoir er det, som kan kartere directe, modtager Postsager, disse være nu Breve, Penge eller andet Postgods, ved directe Karter og aflægger directe Regnskab for Postindtraderne. Vi tillade os at henvise til Directionens egen Instruction, meddeelt Postmesterne i Danmark under 31te December 1822, dens 19de Post, hvoraf det fremgaaer at Poststationen, Stubbekjøbing oprindeligen er oprettet til et fuldstændigt Postcomptoir, ogsaa for Pakkepostsager. – Som et saadant er det ogsaa de facto erkjendt i hele Riget, da det, tvertimod hvad Directionen har debiteret, fra hele Riget modtager Pakkepostsager ved directe Karter. Denne sidste Omstændighed godtgiør, at Comptoirets Fuldstændighed efter Directionens egen Foranstaltning almindeligen er erkjendt, thi ellers kom den directe Kartering fra andre Comptoirer, det ikke tilgode. Forunderligt er det, at dette Comptoir, med Hensyn til Pakkeposten ikke hævder dets Fuldstændighed ved at kartere directe, men derimod afsender Pakkesagerne, dog taxerede hvad Portoen angaaer, med en Fortegnelse til Nykiøbing Postcomptoir, hvor de ved Karter indlemmes i Hovedposten. Vi have imidlertid, ved at efterspore denne Sædvane indtil dens Oprindelse, bragt i Erfaring, at den hidrører derfra, at den forrige Postmester, for omtrent 22 Aar siden, enten ikke forstod eller ikke fandt det Umagen værd at kartere directe, hvilket Comptoiret for hans Embedstid gjorde, og derfor skilte sig ved Pakkepostsagerne paa en nemmere Maade, i det han sendte dem taxerede og ved en Fortegnelse til Rykjøbing Postcomptoir, med hvilket han deelte Gebyhrene. Den samme Expeditionsmaade har nuværende Postmester, skjøndt uden Hjemmel ogsaa hidtil brugt, formodentlig fordi han fandt den beqvemmere, men han har stedse forbeholdt sig de fulde Gebyhrer uden at Nykjøbing Postcomptoir gjorde Paastand paa nogen Deel af samme, ligesom han ogsaa directe til Directionen aflægger Regnskab, ogsaa for PakkepostJndtraderne med Hensyn til de ankomne Pakkeposter. Berørte Sædvane eller Slendrian, maa i alt Fald ansees hævet ved Jnstructionen af 31te December 1822, der ligefrem giver Postmesteren i Stubbekjøbing Ret til at kartere directe, og vi skal derfor herved tillade os at reclamere vort Postcomptoirs Fuldstændighed, af hvis Bestanddele Postmesteren er uberettiget til at lade nogen gaae fra Embedet. Hvad Posterpeditions-Comptoiret i Gaabense angaaer, da referere vi os til vore bemærkninger under forrige Afdeling Litr. C., at den samme Grad af Fuldstændighed som for har været tilfredsstillende, under lignende Omstændigheder maa være nu. 3. Jfølge det Foregaaende er der ikke Spørgsmaal om større Udgivet for Postcassen, tvertimod synes det, at den Kongelige Generalpostdirection overseer den rene Fordeel som flyder af den ansøgte directe Postgang over Gaabense, ved hvilken der ugentlig vilde undgaaes en Veilængde af 7 Mile og følgelig bespares en dertil svarende Penge-Udgivt, – hvad den befrygtede Vidtløftighed angaaer, da indsee vi ikke hvorledes det er tænkeligt, at Expeditionens Udførelse efter simplere og naturligere Regler, kan vidtløftiggjøre den. Jøvrigt vove vi at paastaae, at Handelsclassen i Stubbekjøbing, langt fra at hindres i dens Virksomhed formedelst et saa underordnet Øiemed som Besparing af nogle Dalere aarlig for Postvæsenet: et Regale der giver et saa betydeligt Udbytte og til hvilket Handelstanden upaatvivlelig bidrager forholdsmæssig meest, meget meere fortjener den mueligste Understøttelse og Lettelse i dens Operationer. J Stubbekjøbing Tolddistrict er i den forløbne Deel af Aaret udskibet circa 46,500 Tønder Kornvare, og en af os undertegnede, nemlig Kjøbm. L. Benzon, har for egen Regning i samme Tidsløb exporteret, deels fra vor Havn og deels fra andre Havne i Riget circa 60,000 Tønder Korn, meest til Udlandet, saa at vore Handelsforbindelser ere saa udbredte, at vi med Føie kunne gjøre Fordring paa at see dem understøttede og fremhjulpne ved en hurtigere og hensigtsmæssigere Posterpedition, især da denne ikke skadende berører nogen Corporation i Staten, ikke at tale om, at det for mig Kjøbmand Benzon ogsaa med Hensyn til Consulatsforretningerne var ønskeligt, at den størst mulige Hurtighed i Postgangen indførtes. Til Slutning maae vi bemærke, at efter den senest indførte Forandring i Expeditionsmaaden af vore Pakkepostsager til Lolland, disse endnu overligge i Nykjøbing fra Mandag Aften til Onsdag Eftermiddag for at afgaae med den fra Kjøbenhavn ankommende Pakkepost, istedet for at de om Onsdagen kunne afsendes herfra med den Befordring, som afhentede vore fra Sjælland ankomne Pakkepostsager i Gaabense, og fra dette Sted følge Hovedposten til Lolland. Ved denne saare naturlige Forandring vandt vi en længere Expeditionstid med Hensyn til de Breve der ankomme hertil med Kjøbenhavns=Posten om Mandag Eftermiddag, hvilke næsten altid foranledige Correspondence paa Lolland, der ikke kan afstedkommes med den nogle Timer senere herfra afgaaende og i Nykjøbing til Onsdag Eftermiddag overliggende Lollandske Post.